As ons erkenning gee aan Gemeente en aan die uitspraak van God se Gees in/aan die Gemeente is dit gepas om te let daarop wat ons hoor en hoe, met watter gesindheid ons hoor. Of ons regtig gehoor het sal weerspieël word in ons wandel (optrede). Dan manifesteer ons die profetiese (Elia) gesag. Die profete het 'n ingestelde oor gehad, dit het ook hul oë geopen om die onsienlike te sien, vergelyk Elisa by Dotan. Gesag lê juis daarin dat ons sien soos wat God sien.
Die verskil tussen die twee modelle is groter as wat ons gedink het. Wedergeboorte - wat die mens moet doen. Geesgeboorte - wat God gedoen het.
Die verskil tussen ou Verbond en Nuwe Testament is dat 'wees' weer vir 'doen' vevang het. Onbewustelik is gelowiges aan 'doen' gekoppel deur die begrip 'wedergeboorte'. Die misverstaan van die woord het menige (waarskynlik die meerderheid) gelowiges op 'n 'doen-pad' geplaas ipv 'n wees-pad. Geesgeboorte is die NT toetrede tot 'n lewe en oorvloed soos wat Jesus bedoel het.